recursal/SuperWikiNEXT-32B huggingface dataset:
**یوسف سلیم چشتی** (پیدائش: 1895ء— وفات: 11 فروری 1984ء) محقق، مؤرخ اور مفسر کلام اقبال تھے۔

سوانح
-----

بریلی، برطانوی ہندوستان میں پیدا ہوئے۔ 1918ء میں الہ آباد یونیورسٹی سے فلسفے میں بی۔ اے آنرز اور 1924ء میں احمد آباد یونیورسٹی سے فلسفے میں ایم اے کیا۔ پہلے کانپور کے ایک کالج اور پھر ایف سی کالج لاہور میں لیکچرر مقرر ہوئے۔ علامہ اقبال اور غلام بھیک نیرنگ کی مساعی میں لاہور میں اشاعت اسلام کے پرنسپل رہے۔ دوسری جنگ عظیم کے دوران یہ کالج بند ہو گیا تو ریاست منگرو اور بعد ازاںکوروائی چلے گئے۔ 1948ء میں کراچی آکر تصنیف و تالیف کا سلسلہ شروع کیا۔ چشتی کو 16 سال محمد اقبال کی صحبت کا شرف حاصل رہا۔ آپ نے اقبال کی تمام اردو اور فارسی کتابوں کی شرحیں لکھی ہیں۔ اس کے علاوہ مذہب ،فلسفہ، تصوف، تاریخ اور سوانح پر متعدد کتابیں کے مصنف ہیں۔

تصانیف
------

* اسرارِشرح خودی (1981)
* شرح رموزِ بے خودی
* شرح پیام مشرق
* شرح بانگ درا
* شرح زبور عجم
* شرح جاوید نامہ
* شرح بال جبریل
* شرح ضرب کلیم
* شرح مثنوی چہ باید کرد اے اقوام مشرق مع مسافر
* شرح ارمغان حجاز
* شرح دیوان غالب
* تعلیمات اقبال
* علامہ اقبال مرحوم، حیات، فلسفہ، پیغام
* تاریخ تصوف
* ملفوظات اقبال
* اقبال اور پیام حریت

وفات
----

یوسف سلیم چشتی کا 11 فروری 1984ء کو لاہور میں انتقال ہو گیا۔

حوالہ جات
---------

1. ↑
**الہام امین زادہ** ( فارسی: الهام امین‌زاده‎

 ; پیدائش 1964ء) ایک ایرانی ماہر تعلیم، قانون ساز اور شہریت کے حقوق میں صدر حسن روحانی کی سابق معاون ہیں۔ وہ پہلے قانونی امور میں نائب صدر تھیں۔

ابتدائی زندگی اور تعلیم
-----------------------

امین زادہ 1964ء میں پیدا ہوئیں  انھوں نے 1997ء میں گلاسگو یونیورسٹی سے قانون میں پی ایچ ڈی کی  ان کے پی ایچ ڈی کے مقالے کا عنوان ہے "اقوام متحدہ اور بین الاقوامی امن و سلامتی: ایک قانونی اور عملی تجزیہ"۔

عملی زندگی
----------

امین زادہ نے تہران یونیورسٹی میں قانون کے اسسٹنٹ پروفیسر کے طور پر کام کیا اور ان کی خصوصیت بین الاقوامی عوامی قانون، توانائی کے قانون اور انسانی حقوق کے شعبوں میں ہے۔  انھوں نےاسکول آف انٹرنیشنل ریلیشنز، علامہ طباطبائی یونیورسٹی اور امام صادق یونیورسٹی میں بھی پڑھایا۔  انھوں نے 2004ء سے 2008ء تک مجلس کی ساتویں مدت میں بطور قانون ساز خدمات انجام دیں۔  وہ مجلس کی قومی سلامتی اور خارجہ پالیسی کمیٹی کی نائب سربراہ تھیں۔

انھیں 11 اگست 2013ء کو ایرانی صدر حسن روحانی نے قانونی امور کے لیے نائب صدر مقرر کیا تھا جب حسن روحانی نے ایرانی معاشرے میں خواتین کی شمولیت کی حمایت کا وعدہ کیا تھا۔

ںظریات
------

الہام کے مطابق پرتشدد خیالات مسلم دنیا کے لیے سب سے بڑا مسئلہ ہے اور دشمنوں کے ساتھ بعض مسلم ریاستوں کے اتحاد کے پیچھے ان کی جہالت کار فرما ہے۔ دشمنوں کےساتھ بعض نام نہاد اسلامی ممالک کے اتحاد سے دشمنان اسلام مسلم دنیا کے مالی وسائل کو لوٹ رہے ہیں اوریہ مسلم ریاستیں دیگر مسلم ممالک کو اسی راہ پر چلانے کی خواہش رکھتے ہیں۔تکفیری دہشت گردوں کے تشدد اورجرائم پر بعض ممالک کا رویہ افسوس ناک ہے اوریہ لوگ اپنے مذہب کی غلط تشریح کرکے دشمنوں کے لیے اپنے دوستوں کو دھوکا دے رہے ہیں۔ یہ ممالک اسلامی ملکوں میں شامل ہونے کی بجائے غیر مسلم ممالک کہ جو مسلمانوں کی نابودی چاہتے ہیں کے خیموں میں شامل ہوئے ہیں جس سے ان ممالک کی جہالت ظاہر ہوتی ہے۔ الہام عالمی منڈی میں تیل کی گرتی قیمتوں کی وجہ، اسے بطور ہتھیار بنا کر اسلامی ممالک کو نشانہ بنانے کو قرار دیتیں ہیں۔

حوالہ جات
---------

1. ↑  "Majlis profile"۔ 26 جون 2019 میں اصل سے آرکائیو شدہ۔ اخذ شدہ بتاریخ 13 مارچ 2022  الوسيط `|url-status=` تم تجاهله (معاونت)
2. ↑
3. ↑  "Faculty Members"۔ University of Tehran۔ 15 ستمبر 2013 میں اصل سے آرکائیو شدہ۔ اخذ شدہ بتاریخ 13 اگست 2013  تحقق من التاريخ في: `|access-date=, |archive-date=` (معاونت)
4. 1 2
5. ↑

بیرونی روابط
------------

* ویکی ذخائر پر الہام امین زادہ سے متعلق تصاویر
**مولانا باقر مدراسی** (پیدائش: 1745ء – وفات: 7 مارچ 1806ء) تیرہویں صدی ہجری کے مدراس کے نامور ممتاز ترین علما میں سے ہیں۔ آپ اپنے عہد کے شیخ، فاضل اور علامہ تھے۔

سوانح
-----

### پیدائش اور تعلیم

مولانا باقر کے والد کا نام مرتضیٰ مدراسی تھا جو ویلور شہر میں آباد تھے۔ خاندان نوائط سے تعلق رکھتے تھے۔ مولانا باقر کی پیدائش 1158 ھ مطابق 1745ء کو ویلور میں ہوئی جو مدراس کا ضلع ہے۔ مولانا باقر ذہین و فطین اور سریع الادراک تھے۔ ابتدائی کتابیں اپنے چچا سید ابو الحسن ویلوری سے پڑھیں ۔ پھر ترچناپلی کے لیے رختِ سفر باندھا۔ وہاں ایک عالم دین شیخ ولی اللہ کے حلقہ درس میں شامل ہو گئے اور اُن سے کسبِ فیض کیا۔ اِس کے بعد اخذِ علم کا باقاعدہ سلسلہ ترک کر دیا اور مطالعہ کتب میں مشغول ہو گئے۔

### بحیثیت علمی شخصیت

مولانا باقر مدراسی تیرہویں صدی ہجری کے جلیل القدر ہندی عالم اور فقیہ تھے۔ تفسیر، حدیث، علم الکلام، فقہ، اُصولِ فقہ اور دِیگر علوم میں ماہرانہ اور مجتہدانہ نظر رکھتے تھے۔ بیس سال سے بھی کم عمر میں فتویٰ نویسی اور تدریس کا سلسلہ شروع کر دیا تھا۔عالمِ جوانی میں ہی وہ اُن تمام صلاحیتوں سے بہرہ ور ہو چکے تھے جو ایک تجربہ کار اور منجھے ہوئے عالمِ دین میں پائی جاتی ہیں۔ کثیر المطالعہ اور اِنتہائی زِیرک تھے۔ قوتِ ادراک اور فہم و فراست میں اُس دورکا کوئی شخص مولانا کا مقابلہ نہیں کرسکتا تھا۔بے جھجھک ہوکر بات کرنا اور مناظروں اور مباحثوں
میں حصہ لینا اُن کا شیوہ تھا۔ دلائل کے اعتبار سے اُن کی گرفت اِتنی مضبوط ہوتی اور اِس طرح اعتماد کے ساتھ بات کرتے کہ بڑے بڑے عالم اُن کا سامنا نہ کرپاتے۔ اُن کے طریقِ استدلال‘ نہجِ کلام اور کثرتِ مطالعہ سے لوگ متحیر اور متعجب ہوجاتے تھے۔بیس سال کے ہوئے تو اُن کی شہرت قابلیت حکمرانوں کے اِیوانوں تک جاپہنچی۔ مدراس کے امیر نواب محمد علی خاں نے اُن کو اپنے دربار میں تحریر و انشاء پر مامور کیا۔ دو سو روپئے ماہانہ وظیفہ مقرر ہوا۔ عرصے تک یہ ذمہ داری مولانا کے سپرد رہی۔ بعد ازاں نوابِ مذکور نے آپ کو اپنے بچوں کا معَلَّم اور اتالیق مقرر کر دیا۔ اِس دور میں آپ کے جوہر نکھرے اور گُوناگُوں صلاحیتوں کے راز افشاں ہوئے۔ چند ہی روز کے بعد امیر مدراس کے انھیں جاگیریں عطاء کیں جن کی چار ہزار دو سو روپئے سالانہ آمدن تھی۔ اِس کے ساتھ ہی اُن کو اپنے خاص ندیموں اور مشیروں میں شریک کر لیا گیا۔

### بحیثیت مصنف

مولانا باقر برصغیرکے پہلے عالم ہیں جنھوں نے نواحیٔ مدراس میں علومِ دینیہ کو عربی سے اُردو میں منتقل کیا۔ اُن سے قبل اِس نواح میں کسی نے یہ اہم کام نہیں کیا تھا۔ آپ کو علمِ کلام، عقائد، لغت اور صَرف و نَحو میں یدِطولیٰ حاصل تھا۔ علم فقہ اور اُصولِ فقہ مستحضر تھے۔ معرفتِ تفسیر و حدیث میں یگانہ تھے۔ باقی علومِ مُرَّوجہ سے کامل آگاہی تھی۔ آپ نے عربی، فارسی اور اُردو، تینوں زبانوں میں کتابیں لکھیں اور تقریباً ہر موضوع پر قلم اُٹھایا ہے۔اِن تینوں زبانوں میں متعدد کتب آپ کی یادگار ہیں۔ نظم و نثر میں خوب کام کیا ہے۔

### وفات

مولانا باقر مدراسی کی وفات 16 ذو الحجہ 1220ھ مطابق 7 مارچ 1806ء کو 62 سال کی عمر میں ہوئی۔

کتابیات
-------

* محمد اسحاق بھٹی: فقہائے ہند، جلد 6، مطبوعہ دارالنَوادر، لاہور، 2013ء

مزید دیکھیے
-----------

* مدراس
* ترچناپلی
* ویلور

1. ↑  فقہائے ہند، جلد 6، صفحہ98۔
2. ↑  فقہائے ہند، جلد 6، صفحہ98۔
3. ↑  فقہائے ہند، جلد 6، صفحہ99۔
4. ↑  فقہائے ہند، جلد 6، صفحہ101۔
حیاتیات اور بطور خاص سالماتی حیاتیات میں **مطفر** (Mutagen) ایک ایسے عامل یا agent کو کہا جاتا ہے کہ جو کسی جاندار (organism) میں موجود وراثی اطلاعات (عموما DNA) میں تبدیلی پیدا کر دے، اس طرح کی تبدیلی کو طفرہ یا mutation کہا جاتا ہے۔ یا یوں بھی کہ سکتے ہیں کہ طفرہ  پیدا کرنے والا عامل مطفر  کہلاتا ہے۔

اور چونکہ طفرہ یا میوٹیشن کی پیدائش، سرطان کا موجب ہوا کرتی ہے اور اسی وجہ سے اکثر مطفرات (mutagens) سرطان کا موجب بھی ہوتے ہیں اور اسی وجہ سے ان کو مسرطن (carcinogens) بھی کہا جاتا ہے۔

مطفرات یا تو کیمیائی مرکبات ہوتے ہیں یا پر باردار تابکاری اور بالاۓ بنفشی شعاعیں۔ کسی مطفر کی طفرہ پیدا کرنے کی صلاحت کی طاقت کو اختبار امیس (Ames test) کے زریعئے ناپا جاتا ہے۔

مثالیں
------

* نطری ترشہ (Nitrous acid)
* بالائے بنفشی شعاعیں (Ultraviolet rays)
* صوداصری ازائڈ (Sodium azide)
* گاما اور الفا شعاعیں
* اتھیڈیئم برومائڈ (EtBr) یہ مرکب بکثرت سالماتی حیاتیات کی تجربہ گاہوں میں استعمال ہوتا ہے، مثلا ھلامہ برقی رحلان کے تجربات میں

مزید دیکھیے
-----------

* طفرہ (mutation)
* متوالیہ (sequencing)
* واحد نیوکلیوٹائیڈ کثیرشکلیت (single nucleotide polymorphism)
* ڈی این اے
وائی-فائی اتحاد (Wi-Fi Alliance) کی طرف سے استعمال کیا جانے والا وائی-فائی کا شارہ
**وائی-فائی** ایک لاسلکی مقامی علاقائی جالکاری (Wireless LAN) ٹیکنالوجی ہے جو برقیاتی آلات کو آپس میں جالِکاری (networking) کرنے کی اہل بناتی ہے۔

**وائی ​​فائی کا مطلب**

وائی ​​فائی معنی: وائی فائی عام طور پر ہم نے WLAN معیاری وائرلیس مقامی علاقائی نیٹ ورک کو بلایا۔ ہم اس ٹیکنالوجی کا استعمال کرتے ہیں تاکہ ہم اپنے ذاتی کمپیوٹرز، اسمارٹ فونز، لیپ ٹاپ، جدید پرنٹرز، سکینرز، ویڈیو گیم کنسولز، ڈیجیٹل کیمرے، سمارٹ ٹی ویز، ڈیجیٹل آڈیو پلیئرز اور بہت سے برقی آلات سے رابطہ کریں اور WLAN وائرلیس رسائی کے ذریعے انٹرنیٹ سے رابطہ قائم کریں۔ نقطہ۔

آج سبھی تازہ ترین لیپ ٹاپ، ٹیبلٹ پرنٹر سکینر اور اسمارٹ فون کی تعمیر وائی فائی میں بھی، سیکورٹی کیمرے اور ٹی وی آلات کی زیادہ سے زیادہ۔

وائی ​​فائی زیادہ سے زیادہ 2.4 گیگاہرٹج اور 5.8 ٹیکنالوجیز استعمال کرتا ہے۔ وائی ​​فائی ایک کھلی اور آسانی سے قابل رسائی نیٹ ورک ہے جس میں کسی بھی ڈیوائس کے اندر اندر آیا جب وائی فائی ایک نیٹ ورک تک رسائی حاصل کرنے کی کوشش کرتا ہے لہذا ہم نے وائی فائی کو فون کرنے والی وائرڈ نیٹ ورک سے زیادہ حملہ کرنے کے لیے خطرناک ہے۔

**وائی ​​فائی IEEE 802.11 کیا ہے؟**

وائی ​​فائی سرکاری طور پر IEEE 802.11 کے لیے نامزد کیا جاتا ہے۔ وائی ​​فائی الائنس تصدیق کرتا ہے کہ نیٹ ورک کے آلات IEEE 802.11 معیار کے مطابق ہیں۔

**وائی ​​فائی اڈاپٹر کی اقسام**

وائی ​​فائی مختلف اقسام میں آتے ہیں کچھ وائی فائی ٹیکنالوجی جیسے سمارٹ فونز، لیپ ٹاپ، کھیل کنسولز، جدید پرنٹرز اور سکینرز میں تعمیر کیے جاتے ہیں، لیکن ذاتی کمپیوٹر نے وائی فائی ٹیکنالوجی میں تعمیر نہیں کیا کیونکہ ذاتی کمپیوٹر ڈیزائن نیٹ ورک وائر کے ذریعے منسلک کرنے کے لیے تیار ہے لیکن ہم دونوں کا استعمال ذاتی کمپیوٹر کے لیے وائی فائی دو اقسام میں آتا ہے، ایک اندرونی ہے اور دوسرا بیرونی ہے۔

داخلی وائی فائی ہم نے پی سی سلاٹ اور بیرونی وائی فائی میں ڈال دیا ہے جس میں ایک چھوٹا سا چھڑی آتا ہے جسے ہم USB میں مربوط ہیں۔

**رسائی پوائنٹس**

عام طور پر ہم روٹر کو ایک دوسرے کے ساتھ وائرلیس آلات سے منسلک کرنے کے لیے استعمال کرتے ہیں اور ہم آسانی سے دیگر آلات تک رسائی حاصل کرسکتے ہیں جو نیٹ ورک کیبل کے ذریعہ روٹر سے منسلک ہوتے ہیں۔ رسائی پوائنٹ (اے پی) وائرلیس اور وائرلیس وائرلیس آلات پر وائرلیس آلات دونوں سے منسلک کرنے کے لیے استعمال کرتے ہیں۔

**ہاٹ پوٹ پوائنٹ**

ہاٹپوٹ میں زیادہ تر حد 20 میٹر تقریبا 66 فٹ انڈور ہے اور اس کے پاس باہر میں ایک طویل اور زیادہ حد ہے۔ ہاٹسپاٹ ریڈیو لہر دیواروں کی طرف سے بلاک کرتے ہیں یا سگنل کی طاقت کو کم کرتے ہیں یا بیرونی میں ہم بہت سے کلومیٹر زیادہ اوپریپنگ رسائی پوائنٹس حاصل کرتے ہیں۔

مزید دیکھیے
-----------

* درون در مقامیابی نظام (indoor positioning system)
* لائی-فائی (Li-Fi)
* وائی-فائی اتحاد (Wi-Fi Alliance)

حوالہ جات
---------





1. ↑  WIFI Meaning
**رابرٹ بی گولڈ اسمڈٹ** (1877–1935) بیلجیئم کے کیمیا دان، طبیعیات دان اور انجینئر تھے جنھوں نے سب سے پہلے معیاری مائیکرو فیچ (مائکرو فلم) کا خیال پیش کیا۔

گولڈسمٹ ایک جامع العلوم تھا جس نے دیگر شعبوں کے علاوہ ہوابازی اور ریڈیو کی ترقی پر بھی کام کیا۔ سنہ 1913ء میں اس نے لائیکن، بیلجیم میں ایک بڑی ریڈیو سہولت تعمیر کی جہاں سنہ 1914ء میں اس نے اور ریمنڈ بریلارڈ نے یورپ کے پہلے باقاعدہ ریڈیو کنسرٹ کی نشریات کا افتتاح کیا۔ وہ علم کیمیاء اور طبیعیات میں نمایاں مسائل کا جائزہ لینے والی پہلی اور دوسری بین الاقوامی سولوے کانفرنسوں میں بھی شریک تھے۔

نازیوں کے لوٹے ہوئے شاہکار کی واپسی
-----------------------------------

7 فروری 2022ء کو فرانس کی وزارت ثقافت نے گولڈشمٹ کی بیوہ، گیبریل فلپسن (1880-1941) کے ورثاء کو لوٹے گئے دو نازی کاموں کی واپسی کا اعلان کیا، جو سترھویں صدی کی اطالوی اسکول کی پینٹنگ اور اٹھارھویں صدی کی گوبیلین کی ٹیپسٹری ہے۔ یہ نازیوں کی شکست کے بعد جرمنی میں پائے گئے تھے اور انھیں فرانس واپس کر دیا گیا، جس نے انھیں اپنے قومی ورثے "Musées Nationaux Récupérations "(MNR) میں MNR 32 اور OAR 64 نمبروں کے تحت رکھا ہوا ہے۔

حوالہ جات
---------

1. ↑
2. 1 2  فائنڈ اے گریو میموریل شناخت کنندہ:  — بنام: Robert Bénédict Goldschmidt — اخذ شدہ بتاریخ: 9 اکتوبر 2017
3. 1 2  بی این ایف - آئی ڈی:  — بنام: Robert Benedict Goldschmidt — مصنف: فرانس کا قومی کتب خانہ  — عنوان : اوپن ڈیٹا پلیٹ فارم — اجازت نامہ: آزاد اجازت نامہ
4. 1 2
5. ↑  "Spoliation nazie: deux œuvres d'art pillées sous l'Occupation à Paris restituées aux ayants droit"۔ Connaissance des Arts (بزبان فرانسیسی)۔ 2022-02-15۔ 20 فروری 2022 میں اصل سے آرکائیو شدہ۔ اخذ شدہ بتاریخ 20 فروری 2022
عبد الرشید ساقیؔ 17 جنوری 1926ء کو
وزیر آباد (ضلع گوجرانوالہ ) میں میاں فرزند علی کے ہاں پیدا ہوئے۔ 1943ء میں میٹرک کا امتحان اعلیٰ نمبروں میں پاس کرنے کے باوجود مالی تنگدستی کے باعث تعلیمی سلسلہ باقاعدی طور پر جاری نہ رکھ سکے اور ملازمت کی تلاش میں راولپنڈی آ نکلے۔ عملی زندگی کا آغاز کنٹرولر آف ملٹری اکاؤنٹس آفس میں بطور ایل ڈی سی کیا۔ اپنی محنت اور علمی استعداد بڑھانے کے طفیل جنوری 1986 ء میں ڈپٹی کنٹرولر آف ملٹری اکاؤنٹس کی حیثیت سے ریٹائرہوئے۔ ملازمت کے دوران ہی آپ نے مختلف سالوں میں منشی فاضل، ایف اے، بی اے اور ایم اے اردو کی ڈگریاں حاصل کیں۔شعر و شاعری اورادب کے حوالے سے آپ کی زندگی میں تین اہم شخصیات نے بہت اہم کردار ادا کیا۔ ساتویں جماعت میں تھے جب محلے کے امام مسجد صاحب نے قرآن پاک کے ساتھ ساتھ شیخ سعدیؒ کی"گلستان" اور "بوستان" بھی پڑھوا دیں۔دسویں جماعت میں پہنچے تو ایک اور مہربان شخصیت نے ہاتھ تھام لیا اور دنیائے شعر و ادب میں باقاعدہ طور پر داخل ہونے کے لیے حوصلہ افزائی کی اور راولپنڈی آنے کے بعد"انجمستان" والے انجم رضوانی کے خلقہ تلامذہ میں شامل ہو گئے۔ رشید ساقی کے اب تک چار شعری مجموعے شائع ہو چکے ہیں جن میں "تقدیسِ قلم" (مجموعہ نعت 2002ء)سوزِ دروں (غزلیں 2003ء)، ذوقِ سفر (غزلیں 2005ء) اور حدیث شو ق(مجموعہ نعت 2008) شامل ہیں جبکہ غزلوں کی دو کتابیں "حاصلِ عمرِ رواں" اور "چشم نظارہ طلب"اشاعت کے آخری مراحل میں ہیں اس کے علاوہ چھ شعری مجموعوں کا مزید کلام موجود ہے۔ رشید ساقی ؔ کے دونوں نعتیہ مجموعوں کو وزارتِ مذہبی امور حکومت ِ پاکستان اوّل انعام سے نواز چکی ہے رشید ساقی ؔکی نعت گوئی کے حوالے سے علامہ اقبال اوپن یونیورسٹی کی ایک طالبہ ناہید صادق ایم فل سطح کا تحقیقی مقالہ بھی لکھ رہی ہیں،
4 دسمبر 2019ء کو راولپنڈی میں وفات پاگئے،
**ملک جہاں خانم، مہد اولیا** ( فارسی: ملک جهان خانم، مهدِ عُلیا‎

 )، (پیدائش **ملک جہاں خانم قاجار گھوونلو** ؛ 26 فروری 1805ء – 2 اپریل 1873ء) فارس کے محمد شاہ قاجار کی بیوی اور ناصر الدین شاہ کی والدہ تھیں۔ وہ 5 ستمبر سے 5 اکتوبر 1848ء تک، اپنے شوہر کی موت اور اپنے بیٹے کے تخت پر فائز ہونے کے درمیان، ایک ماہ کے لیے فارسی سلطنت کی ڈی فیکٹو حکمران تھیں۔

زندگی
-----

### ابتدائی زندگی

ملک جہاں خانم پیدائش اور شادی دونوں لحاظ سے قاجار خاندان کی ایک فارسی شہزادی تھیں۔ پیدائشی طور پر، امیر محمد قاسم خان قاجار قوانلو 'امیر کبیر' اور شہزادی بیگم جان خانم قاجار کی بیٹی ہونے کے ناطے، وہ فارس کے فتح علی شاہ قاجار کی پوتی تھیں۔ ان کے دادا طاقتور قاجار کمانڈر امیر سلیمان خان قاجار قوانلو 'امیر کبیر' 'نظام الدولہ' 'اعتماد الدولہ'' تھے اور اس کی پھوپھی زند خاندان کی شہزادی تھیں۔ 

### شادی

 ملک جہاں خانوم (درمیانی)، ناصر الدین شاہ (ان کا بیٹا، قاجار خاندان کا چوتھا شاہ، بائیں) اور عزت الدولہ (ان کی بیٹی، دائیں)۔ تصویر 1874ء سے پہلے کی ہے۔
ان کی شادی کم عمری میں ہی اپنے کزن محمد شاہ قاجار فارس (دور حکومت 1834ء-1848ء – سے کر دی گئی۔  ان کے شوہر نے اپنی زندگی میں تقریباً پندرہ عورتوں سے شادی کی، لیکن وہ ان کی ابتدائی بیویوں میں سے ایک تھیں۔ وہ حرم کے اندر کئی وجوہات کی بنا پر وقار رکھتی تھیں: شاہ کی بیویوں میں ان کی بزرگی کی وجہ سے؛ کیوں کہ وہ پیدائشی طور پر خاندان کی ایک رکن تھی اور اس لیے اچھی طرح سے نیٹ ورک اور ان کے طریقوں سے اچھی طرح واقف تھیں؛ کیوں کہ انھوں نے اپنے شوہر سے زیادہ سے زیادہ پانچ بچے پیدا کیے (جن میں سے دو بالغ ہو گئے) اور سب سے زیادہ اس لیے کہ وہ ولی عہد کی ماں تھی۔

### بیوہ

بیوہ کے طور پر، وہ اپنے شوہر کی موت اور اپنے بیٹے کے تخت سے الحاق کے درمیان، 5 ستمبر سے 5 اکتوبر 1848ء تک، ایک ماہ کے لیے فارسی سلطنت کی ڈی فیکٹو حکمران تھی۔

ملکہ ماں کے طور پر، انھوں نے اپنے بیٹے کے دور حکومت میں 1848ء سے لے کر 1873ء میں اپنی موت تک کافی سیاسی اثر و رسوخ استعمال ۔ وہ ایک مضبوط شخصیت اور سیاسی طور پرتجربہ کار بیان کی جاتی ہیں۔  خاندانی اور قبیلے کےتعلقات میں مضبوطی سے جڑی ہوئی، وہ قابلیت والے عام لوگوں کی بجائے قاجار شرافت کی حمایت کرنے کا رجحان رکھتی تھیں، اس کی وجہ زیادہ تر یہ تھی کہ ان تک قاجار خاندان اور قبیلے کے افراد کو باہر کے لوگوں کے مقابلے میں بہت بہتر رسائی حاصل تھی۔

حوالہ جات
---------

1. ↑  L.A. Ferydoun Barjesteh van Waalwijk van Doorn, "Genealogy of the Qajar Qovanlou Family: a First Draft," in: Qajar Studies X-XI, Journal of the International Qajar Studies Association, Rotterdam/Santa Barbara/Tehran 2011, pp. 197-259. آئی ایس بی این 90-5613-108-1 پیرامیٹر کی اغلاط {{آئی ایس بی این}}: فرسودہ آئی ایس بی این۔
2. 1 2 3 4  "Iran Heads of State"۔ Worldwide Guide To Women in Leadership۔ اخذ شدہ بتاریخ 3 فروری 2017  تحقق من التاريخ في: `|access-date=` (معاونت)
**مولانا حکیم خادم علی نقشبندی سیالکوٹی** علوم دینیہ اور طب میں فخر روزگار شعر و شاعری میں کمال رکھتے تھے یہ میاں جی معروف تھے۔

نام
---

حکیم خادم علی نقشبندی ان کے والد حکیم احمد دین تھے دادا علامہ غلام محمد قادری ولد حکیم حافظ محمد عظیم تھا۔جب آپؒ کی عمر سات برس ہوئی تو والد گرامی اللہ کو پیارے ہو گئے ۔

ولادت
-----

حکیم خادم علی نقشبندی 15 فروری 1883ء کو کوٹلی لوہاراں ضلع سیالکوٹ میں پیدا ہوئے

تعلیم و تربیت
-------------

بڑے بھا ئی حکیم حامدعلی نے کوٹلی لوہاراں کے پرائمری اسکول میںداخل کروا دیا بڑے بھائی سے ہی علم وطب ،فقہ ،منطق،تفسیر و حدیث کے علوم سیکھے۔آپ ؒ کچھ عرصہ لاہور کے معروف طبیب مفتی سلیم اللہ سے بھی علمِ طب میںاستفادہ حاصل کرتے رہے۔علم عروض مولا نا عبد القادر ہزاروی سے سیکھا اور ابتدا ءمیں اپنے کلام کی اصلاح بھی انہیںسے لیتے رہے ۔

بیعت و خلافت
------------

حکیم صاحب حافظ قرآن اور ظاہری علوم میں با کمال ہونے کے ساتھ ساتھ باطنی علوم میں بھی بلند مقام رکھتے تھے ۔ سلسلۂ عالیہ نقشبندیہ میں خواجہ حافظ محمد عبد الکریم (راولپنڈی ) کے مرید ہوئے اور خلافت و اجازت سے مشرف ہوئے اور ان کے وصال کے بعد امیر ملت محدث علی پوری سے بھی خلافت پائی ۔

علم طب
------

رئیس الاطباء حکیم خادم علی طب میں یگانہ حیثیت کے حامل تھے مریض کا معاینہ کرتے تو مریض کا ماضی ، حال اور مستقبل ان پر روشن ہوجاتا ، وہ اصل مرض کی نشان دہی کرتے ،

حالات زندگی
-----------

حکیم صاحب قادر الکلام خطیب تھے ، ان کی تقریر اور منظوم کلام میں بلا کاسوز تھا ، انھوں نے شریعت و طریقت ، طب و حکمت اور علم و ادب کی گرانقدر خدمات انجام دیں ،ان کی زندگی کو تین حصوں میں تقسیم کیا جا سکتا ہے۔ایک حصہ جو کوٹلی لوہاراں میں گزارا ،دوسرا حصہ جو داتا کی نگری (لاہور)میں بسر کیا اور تیسرا حصہ جو سیالکوٹ میں گذرا آپ کاکلام حکمت و موعظت اور پند و نصیحت کا قابل قدر خزینہ ہے ، آپ کی متعدد تصانیف شائع ہو کر مقبول عوام و خواص ہو چکی ہیں۔

وفات
----

حکیم خادم علی صاحب کا وصال 30 جمادی الثانی، 21 اگست (1391ھ/1971ء) بروز ہفتہ ہوا 50 ہزار سے زائد افراد نے نماز جنازہ میں شرکت کی، سیالکوٹ میں حکیم خادم علی روڈ کے ساتھ مغرب کی طرف قبرستان شہیداں میں آپ کا مزار تعمیر ہو چکا ہے

حوالہ جات
---------

1. ↑  وفیات نعت گویان پاکستان:صفحہ 48 ڈاکٹر محمد منیر سلیچ: نعت ریسرچ سنٹر کراچی
2. ↑  تذکرہ اکابر اہل سنت: محمد عبد‌الحکیم شرف قادری:صفحہ 135 نوری کتب خانہ لاہور
### **قومی جامعہ برائے جدید لسانیات (نیشنل یونیورسٹی آف ماڈرن لینگویجز)**

**تعارف**

**نیشنل یونیورسٹی آف ماڈرن لینگویجز** (National University of Modern Languages) اسلام آباد، پاکستان میں واقع جدید لسانیات کے شعبے سے متعلق ایک عوامی تحقیقی یونیورسٹی ہے۔ یونیورسٹی کے آٹھ علاقائی کیمپس چاروں صوبوں میں موجود ہیں۔ مزید دوکیمپس میر پور (آزاد کشمیر) اور گوادر (بلوچستان) میں قائم کرنے کا کام جاری ہے

  

**تاریخ**

نیشنل یونیورسٹی آف ماڈرن لینگوئجز (نَمَل) کو 1969 میں نیشنل انسٹی ٹیوٹ آف ماڈرن لینگوئجز کے طور پر قائم کیا گیا تھا، تاکہ لوگوں کو مختلف مشرقی اور مغربی زبانوں میں ایک دوسرے سے بات چیت کرنے اور سمجھنے میں مدد ملے، مختلف ثقافتوں کو ہم آہنگ کیا جا سکے اور ابھرتے ہوئے مضامین کے لیے اسپرنگ بورڈ کے طور پر کام کیا جا سکے۔ ابتدائی طور پر، انسٹی ٹیوٹ نے پاکستان کی مسلح افواج اور دیگر سرکاری خدمات کے اہلکاروں کو زبان کی تربیت کی سہولیات فراہم کیں۔

اسے 29 مئی 2000 کو یونیورسٹی کے طور پر ترقی دے دی گئی۔ ایک مکمل خود مختار یونیورسٹی کے اس معیار کو حاصل کرنے کے لیے اِس نے بہت سی رکاوٹوں کو عبور کیا ، مقامی اور عالمی تناظر میں نئے علوم میں حصہ ڈالنے والے مقامِ تعلیم کا درجہ حاصل کیا اور اب یہاں 27 مشرقی اور مغربی زبانوں کے ساتھ ساتھ متعدد ابھرتے ہوئے مضامین کی تعلم دی جاتی ہے۔ اب، نَمَل کے متحرک اور منطقی تحقیقی لائحہ ء عمل کے تحت مختلف شعبوں میں ایم ایس/ایم فل اور پی ایچ ڈی کی تحقیقی اسناد پیش کی جاتی ہیں۔

**بنیادی اقدار**

* اہلیت
* شفافیت
* جامعیت
* سماجی ذمہ داری
* تخلیقی صلاحیت
* رواداری
* سالمیت

**تخیل (Vision)**

جامع ترقی کے لیے علم اور قابلیت پیدا کرنے میں ایک سرکردہ ادارہ بننا۔

**مقصد(Mission)**

تخلیقی تدریس، اختراعی تحقیق اور جامع ابلاغ کا فروغ ۔

  

**( جاری ہے)**

حوالہ جات
---------

1. ↑  Google maps services۔ "Address and locations of National University of Modern Languages (NUML)"۔ Google maps services۔ اخذ شدہ بتاریخ 04 اپریل 2014

بیرونی روابط
------------

* 

| * د
* ب
* ت
اسلام آباد میں دانشگاہیں اور جامعات |
| --- |
| 
* ائیر یونیورسٹی
* علامہ اقبال اوپن یونیورسٹی
* جامعۂ بحریہ
* جامع دارالحکومت علم اور صنعت و حرفت
* کومسٹس انسٹیٹیوٹ آف انفارمیشن ٹیکنالوجی
* وفاقی اردو یونیورسٹی برائے فنون،سائنس اور ٹیکنالوجی
* فاؤنڈیشن یونیورسٹی اسلام آباد
* جامعہ ہمدرد
* انسٹی ٹیوٹ آف اسپیس ٹیکنالوجی
* بین الاقوامی اسلامی یونیورسٹی
* نیشنل یونیورسٹی آف کمپیوٹر اینڈ ایمرجنگ سائنسز
* جامعہ نمل
* قومی جامعہ برائے سائنس و ٹیکنالوجی
* پاکستان انسٹی ٹیوٹ آف انجینئرنگ اینڈ اپلائیڈ سائنسز
* قائد اعظم یونیورسٹی
* سر سید کیس انسٹی ٹیوٹ آف ٹیکنالوجی
* شفا کالج آف میڈیسن
* شہید ذوالفقار علی بھٹو انسٹی ٹیوٹ آف سائنس اینڈ ٹیکنالوجی
* یونیورسل کالج
* روٹس آئیوی انٹرنیشنل یونیورسٹی
* ملینیم یونیورسٹی کالج
* ہنرکدا کالج آف ویژول اینڈ پرفارمنگ آرٹس
* جامعہ حفصہ
* کنگ حماد یونیورسٹی آف نرسنگ
* نیشنل یونیورسٹی آف پاکستان
* سکول آف نیچرل سائنسز
* پاکستان انسٹی ٹیوٹ آف ڈویلپمنٹ اکنامکس
* پاکستان ٹیلی ویژن تربیتی اکیڈمی
* شفا تعمیر ملت یونیورسٹی
* شہید ذوالفقار علی بھٹو میڈیکل یونیورسٹی
* انسٹی ٹیوٹ آف سائنس اینڈ ہیومینٹیز برائے خواتین
* ساؤتھ ایشین اسٹریٹجک اسٹیبلٹی انسٹیٹیوٹ یونیورسٹی
* بحریہ کالج
* اسلام آباد کالج برائے طلباء
* اسلام آباد کونونٹ سکول
* فروبیلز انٹرنیشنل اسکول
* نیشنل انسٹی ٹیوٹ آف کلچرل اسٹڈیز
* اسلام آباد جاپانی سکول
* انٹرنیشنل سکول آف اسلام آباد

 |
**راگھون چوڈامانی** (10 جنوری 1931ء  – 13 ستمبر 2010ء) ایک بھارتی مصنف تھا تامل میں لکھتا تھا۔ اس نے انگریزی میں **چوڈامانی راگھون** کے نام سے مختصر کہانیاں بھی لکھیں۔   وہ چنئی میں پیدا ہوئیں  اور وہیں پلی بڑھیں۔  جسمانی معذوری کی وجہ سے اس کی تعلیم گھر پر ہی ہوئی۔ اس نے اپنی پہلی کہانی "کاویری" 1957ء میں شائع کی۔ 1960 میں، اس نے اپنا پہلا ناول *مناتھوکو انیاول* (پیاری عورت) شائع کیا۔ اس کا 1961ء کا ڈراما *ایروور کنڈنر* (دو افراد گواہ) جو کئی بار پیش کیا جا چکا ہے،  کو آنند وکاتن ایوارڈ ملا۔ ان کی کہانیوں کا دیگر بھارتی زبانوں میں ترجمہ ہو چکا ہے۔ اس نے دوسری بھارتی زبانوں کی کہانیوں کا تامل میں ترجمہ بھی کیا۔  اسے 1966ء میں تامل ناڈو حکومت کا ایوارڈ، 1992ء میں للی دیواسیگمانی ایوارڈ  اور 2009ء میں چنئی بک فیئر میں کالگنار مو کروناندھی ایوارڈ ملا ۔

### منتخب کام

* *پنجو مخم* (کومل چہرہ)، ناول (1959ء)
* *پنناگائی پونگوتھو* ، ناول (1965ء)
* *میگالن کیگل* (بیٹی کے ہاتھ)، ناول
* *پنجو مخم* (کومل چہرہ)، ناول
* *اراوچچدار* (رات کی چنگاری)، ناولیلا (1974ء)؛ *یامینی* (1996ء) کے نام سے انگریزی میں ترجمہ کیا گیا۔

### مزید دیکھیے

بھارتی مصنفات کی فہرست

حوالہ جات
---------

1. 1 2 3 4 5  Kartik Chandra Dutt (1999)۔ Who's who of Indian Writers, 1999: A-M۔ صفحہ: 255۔ ISBN 8126008733
2. 1 2 3 4  Jane Eldridge Miller (2001)۔ Who's who in Contemporary Women's Writing۔ صفحہ: 64۔ ISBN 0415159806
3. 1 2 3  "Elegy to an Eminent writer in Tamil"۔ Boloji۔ 2 April 2011
**ریکھا ڈکشٹ** (پیدائش 10 اگست 1959ء) اتر پردیش، بھارت میں الہ آباد ہائی کورٹ کی سابق جج ہیں۔  وہ کئی قابل ذکر مقدمات میں ٹرائل جج رہ چکی ہیں جن میں محمد احمد خان بمقابلہ شاہ بانو بیگم کا کیس، بھارت میں مسلم خواتین کو دیکھ بھال کی ادائیگی کے ساتھ ساتھ تاج کوریڈور کیس اور اتر پردیش این آر ایچ ایم گھوٹالہ سے متعلق ایک متنازعہ مقدمہ بھی شامل ہے۔

حالات زندگی
-----------

ڈکشت نے آگرہ یونیورسٹی سے قانون کی تعلیم حاصل کی اور 1981ء میں گریجویشن کیا۔  اس کی شادی ایک وکیل پردیپ دوبے سے ہوئی ہے جس نے اتر پردیش کے گورنر کے مشیر اور اتر پردیش مجلس قانون ساز کے پرنسپل سیکرٹری کے طور پر کام کیا ہے۔

عملی زندگی
----------

ڈکشٹ کو 1984ء میں پرنسپل سیشن جج کے طور پر مقرر کیا گیا تھا اور 2013ء میں ضلعی اور سیشن جج کے عہدے پر ترقی دی گئی تھی۔ 

1988ء میں، ڈکشت لکھنؤ میں جوڈیشل مجسٹریٹ تھے اور انہوں نے *محمد احمد خان بمقابلہ شاہ بانو بیگم* کا مقدمہ چلایا انہوں نے فیصلہ دیا کہ مدعا علیہ، شاہ بانو اپنے شوہر سے کفالت کی ادائیگی کی حقدار تھی۔  اس فیصلے کی توثیق الہ آباد ہائی کورٹ اور سپریم کورٹ نے کی اور بعد میں مسلم خواتین (طلاق پر حقوق کے تحفظ) ایکٹ 1986ء کے نفاذ کے نتیجے میں ہوا۔ 

ڈکشت نے رائے بریلی اور کانپور میں ضلعی جج کے طور پر بھی کام کیا اور تاج کوریڈور کیس اور اتر پردیش این آر ایچ ایم گھوٹالہ کی تحقیقات کے لیے سنٹرل بیورو برائے انویسٹی گیشن (سی بی آئی) کی خصوصی عدالت میں لکھنؤ میں خصوصی جج کے طور پر بھی خدمات انجام دیں۔   

وہ 15 نومبر 2016ء کو الہ آباد ہائی کورٹ میں بطور ایڈیشنل جج مقرر ہوئیں اور 23 مارچ 2018ء کو مستقل جج بن گئیں۔

حوالہ جات
---------

1. 1 2 3 4  "Hon'ble Mrs. Justice Rekha Dikshit"۔ Allahabad High Court
2. 1 2 3 4  Subhash Mishra (17 Nov 2016)۔ "Indian Navy: High court new judge set benchmark with Shah Bano verdict | Lucknow News - Times of India"۔ The Times of India (بزبان انگریزی)۔ اخذ شدہ بتاریخ 05 نومبر 2020
3. 1 2  "NRHM: 3rd chargesheet filed, PSU boss, 2 firm owners named"۔ The Indian Express (بزبان انگریزی)۔ 2012-04-06۔ اخذ شدہ بتاریخ 05 نومبر 2020
4. 1 2  "Taj Corridor case hearing deferred till May 23"۔ DNA India (بزبان انگریزی)۔ 2007-05-15۔ اخذ شدہ بتاریخ 05 نومبر 2020
5. ↑  "What is Shah Bano case?"۔ The Indian Express (بزبان انگریزی)۔ 2017-08-23۔ اخذ شدہ بتاریخ 05 نومبر 2020
6. ↑  "Supreme Court collegium recommends names of 37 additional high court judges for appointment"۔ Firstpost۔ 2018-02-24۔ اخذ شدہ بتاریخ 05 نومبر 2020
مسلمان نماز کے دوران سجدہ میں مصروف ہیں
**سجدہ** ایک اسلامی اصطلاح ہے۔ اس میں سر کو زمین پر ٹیکتے ہیں اور بعض افراد کے مطابق سات اور بعض کے مطابق آٹھ اعضاء زمین پر رکھنا پڑتے ہیں۔ اسلام میں سجدہ صرف اللہ کو کیا جاتا ہے۔ مسلمانوں کی نماز میں ایک رکعت میں دو دفعہ سجدہ کرنا پڑتا ہے۔ نماز کے علاوہ بھی سجدہ کیا جا سکتا ہے مگر صرف اللہ کو۔ قرآن مجید کی بعض آیات پر سجدہ واجب ہے اور کچھ پر سجدہ مستحب ہے۔ اس کے علاوہ اللہ کے شکر کے لیے بھی سجدہ شکر کیا جاتا ہے۔ صرف نمازِ جنازہ ایسی نماز ہے جس میں سجدہ نہیں ہوتا۔ قرآن میں ایک سورۃ السجدۃ کے نام سے موجود ہے۔ سجدہ کی جمع کو سجود کہتے ہیں۔
اس کے اصل معنی فرو تنی اور عاجزی کرنے کے ہیں اور اللہ کے سامنے عاجزی اور اس کی عبادت کرنے کو سجود کہا جاتا ہے اور یہ انسان حیوانات اور جمادات سب کے حق میں عام ہے ( کیونکہ )سجود کی دو قسمیں ہیں ۔

سجود اختیاری
------------

جو انسان کے ساتھ خاص ہے اور اسی سے وہ ثواب الہی کا مستحق ہوتا ہے جیسے فرمایا :  

فَاسْجُدُوا لِلَّهِ وَاعْبُدُوا[ النجم/ 62] سو اللہ کے لیے سجدہ کرو اور اسی کی ) عبادت کرو ۔.

سجودتسخیری
----------

جو انسان حیوانات اور جمادات سب کے حق میں عام ہے۔ چنانچہ فرمایا :۔ : وَلِلَّهِ يَسْجُدُ مَنْ فِي السَّماواتِ وَالْأَرْضِ طَوْعاً وَكَرْهاً وَظِلالُهُمْ بِالْغُدُوِّ وَالْآصالِ [ الرعد/ 15]
اور فرشتے ) جو آسمانوں میں ہیں اور جو ( انسان ) زمین میں ہیں۔ چار ونا چار اللہ ہی کو سجدہ کرتے ہیں اور صبح وشام ان کے سایے ( بھی اسی کو سجدہ کرتے ہیں اور صبح وشام ان کے سایے ( بھی اسی کو سجدہ کرتے ہیں )

حوالہ جات
---------

1. ↑  مفردات القرآن امام راغب اصفہانی

| * د
* ب
* ت
**اسلام میں نمازیں** |
| --- |
| نماز کی اقسام | 

|  |  |
| --- | --- |
| فرض نمازیں | 
* فجر
* ظہر
* عصر
* مغرب
* عشاء
* وتر (احناف کے لئے)
* جمعہ (صرف جمعہ والے دن ظہر کی بجائے)

 |
| اجتماعی نمازیں | 
* نماز جنازہ
* غائبانہ نماز جنازہ

 |
| باجماعت نمازیں | 
* جمعہ
* تراویح

 |
| نفلی نمازیں | 
* سنت نماز
* نفل نماز
* وتر
* ضحی
* تہجد

 |
| خصوصی مقاصد نمازیں | 
* نماز استخارہ
* نماز عید

 |
| نفل اور مستحب نمازیں | 
* تہجد
* اشراق
* چاشت
* اوابین
* تحیۃ الوضو
* تحیۃ المسجد
* خوف
* کسوف
* سفر
* توبہ
* حاجت

 |

 |  |
| **رکعت** اور  نماز کے اجزاء | 
* اللہ کی بڑائی بیان کرنا۔ اللہ اکبر (تکبیر)
* قیام نماز
* جلوس نماز
* تلاوت قرآن (تجوید)
* رکوع
* سجدہ
* تشہد
* تسلیم

 |
| مسجد | 
* مسجد
* مصلیٰ
* منبر
* خطبہ
* جائے نماز

 |
| ضوابط | 
* اذان
* اقامت نماز
* اوقات نماز
* قبلہ
* استنجا
* وضو
* تیمم
* غسل
* سترہ

 |
| زمرہ |
ابن ابی شیبہ سے مغالطہ نہ کھائیں۔

**حضرت محمد بن ابی شیبہؒ** کا شمار تبع تابعین میں ہوتا ہے۔

### نام ونسب

نام محمد اوروالد کا اسمِ گرامی ابراہیم تھا،پورانسب نامہ یہ ہے: محمد بن ابی شیبہ،ابراہیم بن عثمان بن خواستی

### ولادت ، خاندان اوروطن

105ھ میں پیدا ہوئے اصلاً واسطی تھے؛ لیکن بعد میں ان کا خاندان کوفہ میں آباد ہو گیا،قبیلہ بنو عبس کے غلام تھے،اسی وجہ سے کوفی اورعبسی مشہور ہوئے  علمی حیثیت سے یہ خاندان:"ایں خانہ ہمہ آفتاب است"کا مصداق تھا؛چنانچہ ان کے پدر بزرگوار ابی شیبہ ابراہیم علم وفصل میں بلند مقام رکھتے تھے،ابوجعفر منصور کے عہدِ حکومت میں کامل تئیس 23 سال تک واسط کے منصب قضا کی زینت بنے رہے،ان کے صاحبزادگان عبد اللہ،عثمان اورقاسم کا شمار منتخب روز گار علما میں ہوتا ہے،ان میں عبد اللہ وہی ابوبکر بن ابی شیبہ ہیں،جن کی مرتب کی ہوئی "تصنیف" کو دنیائے علم میں لازوال شہرت نصیب ہوئی۔

### شیوخ

انھوں نے تحصیلِ علم کے لیے اسماعیل بن ابی خالد،سلیمان بن مہران الاعمش محمد ابن عمرو بن علقمہ،عبدالحمیدبن جعفر،ابی خلدہ خالد بن دینار،مسلمہ بن سعید اورامام شعبہ کے سامنے زانوئے تلمذ تہ کیا۔

### تلامذہ

ان کے صاحبزادگان ابوبکر عبد اللہ،عثمان اورقاسم کے علاوہ یزید بن ہارون،عثمان بن محمد اورسعید بن سلیمان الواسطی کے نام ان سے مستفیض ہونے والوں میں ملتے ہیں۔

### ثقاہت

ان کی ثقاہت پر علما کا اتفاق ہے،یحییٰ بن معین کہتے ہیں کہ میں نے ان سے بغداد میں شرفِ نیاز حاصل کیا تھا، نہایت ثقہ بزرگ تھے، لیکن افسوس ہے کہ اس لقا کے باوجود میں ان سے کسی روایت کی کتابت نہ کرسکا،ابن معین ہی کا دوسرا بیان ہے کہ "کان ثقۃً مامونا"

### قضاء

اپنے تبحر علمی کی بنا پر ملک فارس کے بعض شہروں میں عدل وقضا کے منصب پر بھی مامور ہوئے،یہاں تک کہ وطن سے دور فارس میں ہی تاحیات مقیم رہے اوراسی خاک کا پیوند بنے۔

### حلیہ

نہایت حسین وخوبرو تھے،ابن معین بیان کرتے ہیں کہ جب میں ان سے بغداد میں ملا تو اس وقت جوان رعنا تھے۔

### وفات

ان کے لڑکے قاسم کے بیان کے مطابق 182 ھ میں بعمر 77 سال انتقال ہوا۔

حوالہ جات
---------

1. ↑  (اللباب فی تہذیب الانساب:2/114)
2. ↑  (کتاب الانساب للسمانی:382)
3. ↑  (تاریخ بغداد:1/383)
4. ↑  (خلاصہ تذہیب تہذیب الکمال:325)
5. ↑  (کتاب الانساب للسمعانی ورق:382)
6. ↑  (تاریخ بغداد:1/384)
7. ↑  (تہذیب التہذیب:9/12)
**سرمد شہید دہلوی** سرمدشہید،فریددہرتھے اوروحیدعصرتھے۔

نام
---

آپ سرمدہی کے نام سے مشہورہیں،بعض کتابوں میں آپ کو "سعیدائے سرمد"کے نام سے پکارا جاتا ہے۔

قومیت و مذہب
------------

شیرخاں لودھی کاخیال ہے کہ "اصلش ازفرنگستان وارمنی بود"وہ ایران کے کسی خاندان سے تھے، بعض کاخیال ہے کہ آپ عیسائی تھے اوربعض کہتے ہیں کہ آپ یہودی تھے۔آپ نے اسلام قبول کیا۔

وطن
---

آپ کاوطن "کاشان"تھا۔ایران میں ارمنیوں کی کافی تعداد تھی،جس میں سے کچھ عیسائی تھے اور کچھ یہودی تھے۔

تعلیم
-----

آپ کے رقعات اورآپ کی رباعیات سے پتہ چلتاہے کہ آپ علم و فضل میں درجہ کمال رکھتے تھے۔ فارسی زبان پرقدرت حاصل تھی۔عربی زبان سے بھی واقف تھے۔

پیشہ
----

آپ تجارت کرتے تھے۔اس زمانے میں ایرانی مصنوعات کی ہندوستان میں بہت قدرتھی۔قیمت بھی اچھی ملتی تھی۔حضرت سرمدایرانی مصنوعات لے کرہندوستان روانہ ہوئے۔ان کا خیال تھا کہ ایرانی مصنوعات فروخت کر کے ہندوستان میں قیمتی جواہرات خریدیں گے اوران جواہرات کوایران میں فروخت کریں گے۔ اس زمانے میں ایران سے سیاح سندھ ہوکرہندوستان آتے تھے۔آپ بھی اسی راستے سے آئے۔ جب ٹھٹھہ پہنچے ایک ہندولڑکے پرعاشق ہوئے۔ایسے ازخود رفتہ ہوئے کہ نہ اپناہوش تھااورنہ تجارتی سامان کی کوئی پروا۔
تذکرہ نویسوں میں اختلاف ہے کہ یہ واقعہ کہاں ہوا۔علی قلی خاں داغستانی نے اس واقعہ کا سورت میں ہونالکھاہے۔

آزادبلگرامی نے لکھاہے کہ یہ واقعہ عظیم آبادپٹنہ میں ہوا۔
شیرخاں لودھی لکھتے ہیں۔
"دراثنائے تجارت شہرتتہ افتاد،برہندوپسرعاشق است"
ترجمہ(اثنائے تجارت میں شہرتتہ افتادمیں ہندولڑکے پرعاشق ہوئے)۔
عشق نے آپ کی زندگی میں ایک نمایاں تبدیلی پیداکی۔تجارتی مال سے بے نیازہوگئے۔دنیاسے دل سردہوگیا۔راحت وآرام کاتخیل دل سے جاتارہا،اب آپ حیران و سرگرداں پھرتے تھے۔کچھ دنوں بعدکپڑے بھی بوجھ معلوم ہونے لگے،ان کو بھی اتارپھینکا،اب ننگے پھرتے تھے۔

دہلی میں آمد
------------

اس حالت میں آپ دہلی تشریف لائے۔شہزادہ داراشکوہ صوفی منش اورفقیردوست تھا۔جب اس کو آپ کے دہلی آنے کاحال معلوم ہوا،اس نے بہت ہی جلدآپ سے میل جول بڑھایا۔جب آپ کو قریب سے دیکھا،آپ کی روحانی قوت سے بہت متاثرہوا۔آپ کی بہت عزت اوراحترام کرتاتھا۔
شہزادہ داراشکوہ آپ کامعتقدتھا،غرض شاہی دربارمیں آپ کاکافی اثرتھا۔

حکومت میں تبدیلی
----------------

اورنگ زیب نے داراشکوہ کوشکست دی اورشاہجہان کی بجائے خود عنان حکومت ہاتھ میں لے لی۔ داراشکوہ صحراصحرابستی بستی پھرنے لگا۔داراشکوہ کے ہمدردوں،ساتھیوں اورہم نشینوں کے لیے یہ زمانہ صبرآزماتھا۔ سرمد بھی ان میں سے ایک تھے۔کچھ لوگ تو داراشکوہ کے ساتھ چلے گئے اورجوباقی رہ گئے تھے وہ اپنے آپ کوخطرے میں پاتے تھے۔ سرمدنے باہرجاناپسندنہیں کیا، کیونکہ وہ جانتے تھے کہ دہلی انکامدفن ہوگا۔

آپ پرالزامات
------------

آپ پرجوفردجرم لگائی گئی،وہ سیاسی آمیزش سے خالی نہ تھی۔

* (1)پہلاالزام آپ پریہ تھاکہ آپ نے اپنی حسب ذیل رباعی میں معراج جسمانی سے انکارکیاہے
* (2)دوسراالزام آپ پریہ تھاکہ آپ داراشکوہ کے ہمدرداوربہی خواہ تھے۔
* (3)تیسراالزام آپ پریہ تھاکہ آپ ننگے رہتے تھے جورسم شرع کے خلاف ہے۔
* (4)چوتھاالزام آپ پریہ تھاکہ آپ پوراکلمہ نہیں پڑھتے تھے،آپ لاالہٰ سے زیادہ نہیں کہتے تھے۔

شہادت
-----

آپ کی شہادت 1070ھ میں ہوئی۔آپ کامزاردہلی جامع مسجدکے نیچے فیوض وبرکات کاسرچشمہ ہے۔

سیرت پاک
--------

آپ ایک کامل مجذوب تھے،علم اورفضل میں ثانی نہیں رکھتے تھے،بہت لوگ آپ کے منقاد اور معتقد تھے۔

حوالہ جات
---------

1. ↑  مراۃ الخیال،ازشیرخان لودھی
2. ↑  ریاض الشعراءازعلی خان داغستانی
3. ↑  تذکرہ اولیائے پاک و ہند، ڈاکٹر ظہور الحسن شارب ،صفحہ 310پروگریسو بکس لاہور
**ثمامہ بن عبد اللہ بن انس بن مالک** صحابی انس بن مالک کے پوتے اور تابعین میں سے ہیں۔آپ محدث ، فقیہ اور حدیث کے عالم ہیں۔ اس نے اپنے دادا کی سند سے روایت کی اور جماعت محدثین نے ان کی سند سے روایت کی۔آپ بصرہ کے قاضی بھی مقرر ہوئے اور وہ کہتا تھا: "میں نے اپنے دادا کی تیس سال تک صحبت اختیار کی ان سے روایات لیں"۔

### روایت حدیث

ان کے دادا انس بن مالک، براء بن عازب، عبد اللہ بن عمر بن خطاب اور ابوہریرہ رضی اللہ عنہما سے روایت ہے۔ عبد اللہ بن عون، معمر بن راشد، عزرہ بن ثابت، معاویہ بن عبد الکریم ضال اور ابو عوانہ الوضاع بن عبد اللہ رضی اللہ عنہما سے روایت ہے۔ حمید طویل، حماد بن سلمہ، ان کے چچا زاد بھائی حمزہ بن موسیٰ بن انس بن مالک، زیاد بن الربیع، عائذ بن شریح، ابو بصرہ حمیل بن عبید الطائی، حبیب بن الشاہد، الحسین بن واقد مروازی، قتادہ بن دعامہ، مالک بن دینار اور مبارک۔ابو عمرو الخیاط، عوف العربی، ان کے بھتیجے عبد اللہ بن المثنیٰ بن عبد اللہ بن انس بن مالک، ابو الولید عبد اللہ بن۔ حارث البصری، مغیرہ بن مسلم السراج، موسیٰ بن حمزہ بن انس بن مالک اور موسیٰ بن فلاں بن انس بن مالک۔

### جراح اور تعدیل

امام احمد بن حنبل، النسائی، العجلی اور الذہبی نے ثقہ کہا ہے۔ محمد بن سعد البغدادی نے کہا: "کم حدیث والا" اور ابن حجر نے۔ عسقلانی نے کہا: "صدوق۔" ایک دفعہ: یحییٰ بن معین نے انس کی حدیث کی وجہ سے اسے ڈانٹا، کہا کہ انھوں نے اس حدیث کو انس سے سنا نہیں۔

حوالہ جات
---------

1. ↑
2. ↑  معلومات عن الراوي ثمامة بن عبد الله بن أنس بن مالك، موسوعة الحديث آرکائیو شدہ 2017-08-17 بذریعہ وے بیک مشین
3. ↑  سير أعلام النبلاء، الطبقة الثالثة، ثمامة، جـ 5، صـ 204 آرکائیو شدہ 2018-10-06 بذریعہ وے بیک مشین
4. ↑  ثمامة بن عبد الله بن أنس بن مالك ، سيرته في التهذيب، موقع بوابة الحديث آرکائیو شدہ 2018-10-06 بذریعہ وے بیک مشین
اس عالم کی پیدائش کے بعد، وقت کے ساتھ ساتھ انسان باعلم ہوتا گیا۔ ماحول میں ہونے والے عوامل سے انسان نے علم حاصل کیا اور اس پر وقت کے ساتھ ساتھ غور کیا جس کے نتیجے میں ایک انسانی تحقیقی علم سامنے آیا جسے سائنس کہا گیا۔ اس علم میں ہم اپنے گرد کی تمام اشیاء کے بارے میں مطالعہ کرتے ہیں۔ وقت گزرنے کے ساتھ ساتھ اس علم میں بہت سی شاخیں بنائی گئیں تاکہ انسان اسے بآسانی سیکھ سکے۔ سائنسی علوم کی تین بڑی شاخیں ہیں، اس کے علاوہ اور بھی چھوٹی شاخیں ہیں۔ تین بڑی شاخیں یہ ہیں:

* حیاتیات
* کیمیاء
* طبیعیات یا فزکس

ان شاخوں کو مزید مختلف شاخوں میں تقسیم کیا گیا ہے۔

حیاتیات (بیالوجی)
-----------------

حیاتیات میں جاندار اشیاء اور ان کے رہن سہن، طب و علاج، آبادیت و مساوات اور دیگر علوم کا مطالعہ کیا جاتا ہے۔ اس کو مزید شاخوں میں تقسیم کیا جا چکا ہے۔

کیمیاء (کمسٹری)
---------------

کیمیا یا کمسٹری میں ہم کسی مادہ یا اس کی جوہری (ایٹمی) جوڑاو اور جمعیت یعنی کہ کس طرح ایٹم یا جواہرات مل کر کے ایک مادہ بناتے ہے، کے بارے میں ہم مطالعہ کرتے ہیں۔

طبیعیات ( فزکس)
---------------

فزکس میں ہم کسی چیز اور اس کی حرکات اور توانائی کے بارے میں مطالعہ کرتے ہیں۔

حوالہ جات
---------
***یونیورسٹی آف ایگریکلچر (UAD)، ڈیرہ اسماعیل خان** ایک نئی قائم ہونے والی یونیورسٹی ہے، جسے خیبر پختونخوا کی صوبائی اسمبلی نے مارچ 2018ء کو قائم کیا اور **05 مئی 2021ء کو ہائر ایجوکیشن کمیشن (HEC) پاکستان سے تسلیم کیا گیا** ۔* یہ *گومل یونیورسٹی ڈیرہ اسماعیل خان میں زراعت کی فیکلٹی تھی۔* *یونیورسٹی آف ایگریکلچر ڈی آئی خان نے* *موسم خزاں 2021 ءکے لیے اپنی تعلیمی سرگرمیاں شروع کر دیں۔* *یونیورسٹی آف ایگریکلچر صادق اعوان میموریل کمپلیکس، نزد باہو فلور مل، بھکر روڈ، ڈیرہ اسماعیل خان میں واقع ہے۔* فی الحال، *UAD* مختلف انڈرگریجویٹ اور ڈپلومہ پروگرام پیش کر رہا ہے۔ اپنے تحقیقی رجحان کے مقصد کو مدنظر رکھتے ہوئے، یونیورسٹی نے مختلف تحقیقی اداروں کو تیار کرنے کے لیے کام شروع کر دیا ہے ۔ جن میں *ڈیٹ پام ریسرچ انسٹی ٹیوٹ ڈھکی ڈی آئی خان* ، *ٹمپریٹ ریسرچ انسٹی ٹیوٹ وانا، شوگر کین ریسرچ انسٹی ٹیوٹ ڈی آئی خان وغیرہ وغیرہ شامل ہیں۔ یہ یونیورسٹی ضلع ڈیرہ اسماعیل خان، ضلع بنوں اور ضلع میانوالی کے طالب علموں کے لیے بہت فائدہ مند ہے۔*

جائزہ اور تاریخ
---------------

یونیورسٹی آف ایگریکلچر کا پہلا سینیٹ اجلاس 17 جون 2021ء کو گورنر ہاؤس پشاور میں ہوا اور بجٹ برائے 2021-22 کی منظوری دی گئی۔ خیبرپختونخوا حکومت نے یونیورسٹی کے ترقیاتی کاموں کے لیے 1000 ملین روپے مختص کیے ہیں۔ یہ گومل یونیورسٹی ڈیرہ اسماعیل خان میں زراعت کی فیکلٹی تھی۔  خیبرپختونخوا حکومت نے اب مارچ 2018 ءمیں ڈیپارٹمنٹ کو مکمل یونیورسٹی میں اپ گریڈ کر دیا ہے۔

شعبه جات
--------

یونیورسٹی آف ایگریکلچر ڈیرہ اسماعیل خان میں اس وقت درج ذیل شعبہ جات ہیں۔ 

* فیکلٹی آف ویٹرنری اینڈ اینیمل سائنسز (FVAS)
* شعبہ زراعت
* محکمہ زراعت کیمسٹری
* شعبہ اینٹولوجی
* محکمہ فوڈ سائنس ٹیکنالوجی
* محکمہ باغبانی
* پلانٹ بریڈنگ اینڈ جینیٹکس کا شعبہ
* مٹی اور ماحولیاتی سائنس کا شعبہ
* بیسک سائنسز کا شعبہ
* محکمہ جنگلات
* محکمہ جانوروں اور ویٹرنری سائنسز
* باٹنی اور زولوجی کا شعبہ
* بایو ٹیکنالوجی اور بائیو کیمسٹری کا شعبہ
* انسانی غذائیت اور غذائیت کا شعبہ
* انگریزی اور غیر ملکی زبانوں کا شعبہ
* شعبہ زراعت اقتصادیات اور دیہی سماجیات

مزید دیکھیے
-----------

* گومل یونیورسٹی ڈیرہ اسماعیل خان
* یونیورسٹی آف ایگریکلچر، پشاور

حوالہ جات
---------

1. ↑  "Gomal University Departments and Faculties"۔ 2017-01-09۔ 09 جنوری 2013 میں اصل سے آرکائیو شدہ۔ اخذ شدہ بتاریخ 03 نومبر 2017
2. ↑
3. ↑  "Govt to set up varsities in Gwadar, Sibi, 6 other cities"۔ www.pakistantoday.com.pk (بزبان انگریزی)۔ اخذ شدہ بتاریخ 03 نومبر 2017
4. ↑  "KP cabinet approves three new universities"۔ fp.brecorder.com۔ اخذ شدہ بتاریخ 05 نومبر 2017
5. ↑  "Gomal University - Faculty of Agriculture"۔ www.gu.edu.pk۔ 28 ستمبر 2017 میں اصل سے آرکائیو شدہ۔ اخذ شدہ بتاریخ 03 نومبر 2017  الوسيط `|url-status=` تم تجاهله (معاونت)
**محمد شعیب مرزا** ایک پاکستانی، بچوں کے مصنف اور ماہنامے پھول کے مدیر اعلیٰ ہیں۔

وہ 2003ء سے ماہنامہ پھول سے وابستہ ہیں۔آپ نے بے شمار قومی اور بین الاقوامی سیمینارز اور کانفرنسوں میں شرکت کی، ہر جگہ بچوں کے ادب کے حوالے سے پہچانے جاتے ہیں۔ وہ اکادمی ادبیات اطفال کے زیر اہتمام بچوں کے ادیبوں کی سالانہ کانفرنس کرواتے ہیں جو ادب اور ادیبوں کی حوصلہ افزائی کے لیے ایک قابلِ ستائش قدم ہے، اس کانفرنس میں ادیبوں میں تسنیم جعفری ایوارڈ سمیت مختلف ایوارڈ دیے جاتے ہیں -اس کے علاوہ ان کا ادارہ متعدد کتب بھی شائع کر چکا ہے -وہ متعد د ایوارڈ بھی حاصل کر چکے ہیں – ان کے لکھے گئے ڈراموں کو ریڈیو پر پزیرائی ملی ہے،

تصانیف
------

* حیاتِ قائد اعظم اور نوجوان، (نیشنل بک فاؤنڈیشن سے ایورڈ یافتہ)
* فاتح کون، (بڑوں کے لیے سیاسی کالموں کا انتخاب)
* عاشق رسولﷺ نواب بہادر یار جنگ(، نیشنل بک فاؤنڈیشن سے ایوارڈ یافتہ)
* تایا ناتواں کے کا رنامے، (بچوں کے لیے طنز و مزاح تحریریں)
* شرارتی گلہری، (شفقت تنویر مرزا ایوارڈ، گورنمنٹ آف پنجاب اوررائٹرز گلڈ ایوارڈ یافتہ)
* آئیں ادیب بنیں، (رسائل کی ڈائریکٹری)
* آخری تحفہ۔(نامور ادیبون کی کہانیوں سے انتجاب)

حوالہ جات
---------
**مہر پیسٹونجی** ایک بھارتی خاتون سماجی کارکن، فری لانس صحافی اور مصنفہ ہیں۔  پیسٹن جی نے 1970ء کی دہائی سے مظلوم اور پسماندہ لوگوں کے حقوق کے لیے جدوجہد کی ہے۔

ابتدائی تعلیم
-------------

پیسٹونجی 19 ستمبر 1946ء کو پیدا ہوئے۔ وہ بھارت میں پارسی برادری سے آتی ہے اور اپنی دو بیٹیوں کے ساتھ ممبئی میں رہتی ہے۔  پیسٹونجی کی شادی اس وقت ٹوٹ گئی جب ان کے بچے 4اور 5 سال کے تھے۔ اس کے بعد اس نے فری لانس صحافت کا انتخاب کیا تاکہ اسے اپنے کام کے شعبوں کو بڑھانے اور آزادانہ طور پر تعاون کرنے کا موقع ملے۔  پیسٹونجی سائیکالوجی سے فارغ التحصیل ہیں اور انھوں نے صحافت کی تعلیم حاصل کی ہے۔

کیریئر
------

پیسٹونجی نے 1970ء کی دہائی میں عصمت دری کے قانون میں تبدیلی کی مہم میں بڑھ چڑھ کر حصہ لیا۔ اس نے کچی آبادیوں کے رہائشی حقوق، بچوں کے حقوق اور فرقہ واریت کے خلاف مہم کے لیے جدوجہد کی۔  1992-93ء میں بابری مسجد فسادات کے بعد، اس نے فرقہ پرستی اور فرقہ واریت کے خلاف لڑنے کا بیڑا اٹھایا۔ وہ فرقہ وارانہ ہم آہنگی کے کارکنوں کے گروپ کا حصہ تھیں جنھوں نے ممبئی فسادات کے بعد امن کی بحالی کے لیے کام کیا جس میں تقریباً 900 افراد ہلاک ہو گئے تھے۔ اس وقت کے ارد گرد، اس نے تخلیقی تحریر کو ایک کیریئر کے طور پر لیا۔  1980ء کی دہائی کے وسط میں پیسٹونجی نے گلیوں کے بچوں کے ساتھ کام کیا اور فلمساز آنند پٹوردھن کی کچی آبادیوں کی تباہی کے خلاف مہم کے لیے تعاون کو متحرک کیا۔ ممبئی فسادات کے دوران اس نے دھاراوی میں محلہ کمیٹیوں کے ساتھ کام کیا۔  اپنے کام کے لیے پیسٹونجی نے سائنسدانوں، کاروباری لوگوں اور سماجی کارکنوں کا انٹرویو کیا۔  ٹائمز آف انڈیا کو ایک انٹرویو میں اس نے خود کو 'حادثاتی پارسی' کہا۔ 1992-93ء کے ممبئی فسادات کے بعد اپنی برادری کے تئیں پیسٹن جی کا موقف بھی بدل گیا۔ پارسی برادری کے تئیں پیسٹونجی کے خیالات کو چیلنج کرنے کے لیے تنقید اور دیگر انٹرویوز بھی ہوئے ہیں۔ اس کے انٹرویو کے جواب میں ایڈیٹر کو ایک خط بھیجا گیا جس میں انٹرویو نے پارسی قارئین کو ہونے والے خراب ذائقے کے بارے میں بتایا۔

کتابیات
-------

پیسٹونجی کی تحریر ان کے ذاتی اور صحافتی تجربات کے ساتھ معاشرے کے اس طبقے سے بھی گہرا تعلق رکھتی ہے جس سے وہ واقف ہیں۔ اس کی کہانی سنانے کا انداز اس کے کام کی خصوصیت سے ظاہر ہوتا ہے۔  اس کی کتابیں یہ ہیں:

* *مخلوط شادی اور دوسری کہانیاں* پارسی، ہارپر کولنز 1999ء۔
* *پرویز* ، ہارپر کولنز 2003ء۔
* *سڑک چھاپ* ، پینگوئن انڈیا 2005ء۔
* *پیانو برائے فروخت*
* *کووں کو کھانا کھلانا*
* *باہر والا*

حوالہ جات
---------

1. 1 2 3 4  "Meher Pestonji – Biographical Sketch"۔ اخذ شدہ بتاریخ 15 نومبر 2016
2. 1 2 3 4  "Pervez – Meher Pestonji"۔ 15 نومبر 2016 میں اصل سے آرکائیو شدہ۔ اخذ شدہ بتاریخ 15 نومبر 2016  الوسيط `|url-status=` تم تجاهله (معاونت)
3. 1 2  "BookChums profile"۔ 19 فروری 2016 میں اصل سے آرکائیو شدہ۔ اخذ شدہ بتاریخ 15 نومبر 2016  الوسيط `|url-status=` تم تجاهله (معاونت)
4. 1 2  "Mixed Marriage – India Today"۔ اخذ شدہ بتاریخ 15 نومبر 2016
5. ↑  "Reply to "An Accidental Parsi" in the Times of India"
6. ↑  "Mixed Bag"۔ The Hindu۔ 2000-01-02۔ اخذ شدہ بتاریخ 15 نومبر 2016 [*مردہ ربط*]
**گورلا روہنی** (پیدائش 14 اپریل 1955) ایک سابق بھارتی جج ہیں اور فی الحال بھارت میں دیگر پسماندہ طبقات کے زمروں کی تحقیقات کرنے والے ایک سرکاری کمیشن کی سربراہ ہیں۔ وہ دہلی ہائی کورٹ کی پہلی خاتون چیف جسٹس تھیں اور آندھرا پردیش ہائی کورٹ میں جج کے طور پر بھی خدمات انجام دیں۔

ابتدائی زندگی
-------------

جی روہنی 14 اپریل 1955ء کو وشاکھاپٹنم، آندھرا پردیش ، بھارت میں پیدا ہوئیں۔  اس نے جامعہ عثمانیہ سے سائنس میں بیچلر کی ڈگری اور آندھرا یونیورسٹی کالج آف لاء، وشاکھاپٹنم سے قانون کی ڈگری مکمل کی۔

عملی زندگی
----------

### مقدمہ بازی

جی روہنی نے اپنی عملی زندگی کا آغاز آندھرا پردیش میں ایک وکیل کے طور پر کیا، 1980ء سے سینئر ایڈوکیٹ کوکا راگھوا راؤ کے چیمبر میں کام کیا۔  ایک وکیل کے طور پر، اس کی مشق ریاست آندھرا پردیش کی عدالتوں میں انتظامی اور دیوانی معاملات پر مرکوز تھی۔ انھوں نے لڑکیوں اور کام کرنے والی خواتین کے تحفظ سے متعلق امور پر بھی کام کیا۔  وہ ایک صحافی کے طور پر قانونی صحافت میں بھی شامل تھیں اور 1985ء میں آندھرا پردیش لاء جرنلز کی ایگزیکٹو ایڈیٹر کے طور پر خدمات انجام دیں۔   1994ء میں، وہ ایک حکومتی وکیل مقرر ہوئیں، جو ماحولیات، صارفین کے امور، مزدوری، روزگار اور سول سروس سے متعلق معاملات میں حکومت آندھرا پردیش کی طرف سے پیش ہوئیں۔  اس نے آندھرا پردیش بار کونسل کی چیئرپرسن کے طور پر بھی خدمات انجام دیں۔ 

### آندھرا پردیش ہائی کورٹ کی جج

جی روہنی کو 25 جون 2001ء کو آندھرا پردیش ہائی کورٹ میں ایڈیشنل جج مقرر کیا گیا اور 31 جولائی 2002ء کو مستقل جج بن گئیں۔  آندھرا پردیش ہائی کورٹ میں اپنے دور میں، روہنی کئی اہم فیصلوں میں جج تھیں، جن میں ایک فیصلہ بھی شامل ہے جس نے ریاستی حکومت کو مقامی حکومتوں میں خصوصی افسران کی تقرری کرنے کے ساتھ ساتھ دیگر پسماندہ طبقات کے لیے مقامی حکومتوں میں کوٹس قائم کرنے کی اجازت دی تھی۔ 

آندھرا پردیش ہائی کورٹ میں جج کے طور پر خدمات انجام دینے کے دوران، روہنی آندھرا پردیش اسٹیٹ لیگل سروسز اتھارٹی اور ہائی کورٹ جووینائل جسٹس کمیٹی کی سربراہ تھیں اور انھوں نے خواتین کے حقوق سے متعلق ایک کتابچہ جاری کیا۔   وہ آندھرا پردیش جوڈیشل اکیڈمی کی چیئرپرسن بھی تھیں۔

**دہلی ہائی کورٹ کی چیف جسٹس**

21 اپریل 2014 کو، جی روہنی کو دہلی ہائی کورٹ کی چیف جسٹس مقرر کیا گیا اور وہ اس عہدے پر فائز ہونے والی پہلی خاتون جج ہیں۔ وہ جسٹس این وی رمنا کی جانشین ہوئیں۔

حوالہ جات
---------

1. 1 2  "THE HON'BLE MS. JUSTICE G. ROHINI : : APHC"۔ hc.tap.nic.in۔ اخذ شدہ بتاریخ 08 جولا‎ئی 2020
2. 1 2  "The Hon'ble Ms. Justice G. Rohini"۔ National Informatics Centre۔ Andhra Pradesh High Court۔ 17 مارچ 2015 میں اصل سے آرکائیو شدہ۔ اخذ شدہ بتاریخ 11 مارچ 2014  الوسيط `|url-status=` تم تجاهله (معاونت)
3. 1 2 3  Priyanka Mittal, Pretika Khanna (2017-10-03)۔ "Justice G. Rohini, chief of OBC sub-categorization panel, is no stranger to quota issue"۔ Livemint (بزبان انگریزی)۔ اخذ شدہ بتاریخ 08 جولا‎ئی 2020
4. 1 2 3
5. 1 2  "Delhi: G Rohini sworn in as High Court's first woman Chief Justice"۔ NDTV.com۔ اخذ شدہ بتاریخ 08 جولا‎ئی 2020
**اسٹورٹ راس گلیسپی** (پیدائش:2 مارچ 1957ء وانگانوئی) نیوزی لینڈ کے سابق کرکٹ کھلاڑی ہیں جنھوں نے نیوزی لینڈ کرکٹ ٹیم کے لیے ایک ٹیسٹ اور 19 ایک روزہ بین الاقوامی میچ کھیلے

### بین الاقوامی کیریئر

وہ ایک ماہر سیون باؤلر کے طور پر کھیلا، حالانکہ اس نے نائٹ واچ مین کے طور پر اپنی واحد ٹیسٹ اننگز میں 28 رنز بنائے۔ ان کا ٹیسٹ سلیکشن 1985-86ء ایک روزہ انٹرنیشنل عالمی سیریز کپ میں 13 وکٹیں لینے کے بعد ہوا، حالانکہ اس نے پچھلے دو سیزن میں صرف دو اول درجہ کھیل کھیلے تھے۔ گلیسپی نے 79 کے عوض ایک وکٹ حاصل کی، جو ان کی جگہ برقرار رکھنے کے لیے کافی نہیں تھی اور آسٹریلیا کے خلاف 1985-86ء کی ہوم سیریز میں بالنگ اوسط سے صرف 60 سے اوپر تین وکٹیں لینے کے بعد انھیں ڈراپ کر دیا گیا۔ وہ 1987ء کے عالمی کپ سے محروم رہے، لیکن ٹورنامنٹ کے بعد عالمی سیریز کپ کے لیے واپس آئے، جہاں انھوں نے گروپ مرحلے کے تمام آٹھ میچ کھیلے اور سات وکٹیں حاصل کیں اس سے پہلے کہ ان کی جگہ رچرڈ ہیڈلی کو فائنل سیریز کے لیے لیا گیا۔ وہ کبھی بین الاقوامی کرکٹ میں واپس نہیں آئے اور اگلے سیزن میں ریٹائر ہو گئے۔

مزید دیکھیے
-----------

* کرکٹ
* ٹیسٹ کرکٹ
* نیوزی لینڈ کے ٹیسٹ کرکٹ کھلاڑیوں کی فہرست
* ایک روزہ بین الاقوامی
* نیوزی لینڈ کے ون ڈے کرکٹرز کی فہرست

حوالہ جات
---------

1. ↑
اسلام میں، انسانی جنسیت اسلامی قانون ( شریعت ) کے تحت چلتی ہے۔ اس کے مطابق، جنسی خلاف ورزی کو اخلاقی اور خدائی قانون کی خلاف ورزی سمجھا جاتا ہے۔ اسلام نے جنسی خلاف ورزی کے دعووں کو 'الہی حقوق' (حق *اللہ* ) اور 'باہمی حقوق' (حق *العباد* ) میں تقسیم کیا: سابقہ الٰہی سزا ( *حد* کی سزا) اور مؤخر الذکر زیادہ لچکدار انسانی دائرے سے تعلق رکھتا ہے۔

اسلام میں عصمت دری کو سنگین جنسی جرم سمجھا جاتا ہے۔ اسلام میں عصمت دری کو **زنا الجبر**  یا **اعتصاب** کہا جاتا ہے اور یہ حرابہ کے قوانین کے تحت آتا ہے۔  کلاسیکی اسلامی قانون ( *شریعت* ) جنسی خلاف ورزی کے جرم کو ایک جبری زنا کے طور پر شمار کرتا ہے اور اس وجہ سے یہ ایک سنگین جرم ہے۔ مرکزی دھارے کے فقہا کی طرف سے ازدواجی عصمت دری کو تسلیم کرنے کی بھی کمی ہے **۔**

اسلامی ذرائع
------------

اسلامی پیغمبر محمد بن عبد اللہ کے زمانے میں ایک واقعہ بعد میں عصمت دری کی فقہ کی بنیاد بنا: 
ایک خاتون فجر کے وقت نماز کے لیے نکلی تو راستے میں ایک شخص نے اس پر حملہ کر دیا اور اس کی عصمت دری کی۔ اس نے شور مچایا لیکن زیادتی کرنے والا فرار ہو گیا۔ جب ایک اور آدمی وہاں سے آیا تو اس نے شکایت کی: ’’اس آدمی نے میرے ساتھ فلاں فلاں کیا۔ اور جب مہاجرین کی ایک جماعت آئی تو اس نے کہا: اس شخص نے میرے ساتھ فلاں فلاں کیا۔ وہ گئے اور اس آدمی کو پکڑ لیا جس کے بارے میں ان کا خیال تھا کہ اس کی عصمت دری کی ہے اور اسے اس کے پاس لے آئے۔ اس نے کہا: ہاں، یہ وہی آدمی ہے۔ پھر وہ اسے رسول اللہ ﷺ کے پاس لے آئے۔ جب آپ (صلی اللہ علیہ وسلم) سزا سنانے والے تھے تو وہ شخص جس نے (حقیقت میں) اس کی عصمت دری کی تھی وہ کھڑا ہوا اور کہنے لگا: "خدا کے رسول، میں وہ آدمی ہوں جس نے اس کے ساتھ یہ کیا تھا۔" آپ (صلی اللہ علیہ وآلہ وسلم) نے اس سے فرمایا: تم چلے جاؤ، کیوں کہ اللہ نے تمھیں معاف کر دیا ہے۔ لیکن اس نے اس آدمی کو کچھ اچھے الفاظ کہے [ابو داؤد نے کہا: جس کا مطلب پکڑا گیا تھا] اور اس شخص کے بارے میں جس نے اس سے ہمبستری کی تھی، اس نے کہا: اسے سنگسار کر دو۔

تعریف
-----

عصمت دری کو اسلام میں ایک سنگین جنسی جرم سمجھا جاتا ہے اور اسلامی قانون میں اس کی تعریف اس طرح کی جا سکتی ہے: "کسی مرد کی طرف سے کسی عورت کے ساتھ زبردستی غیر قانونی جنسی تعلق جو اس سے قانونی طور پر شادی شدہ نہیں، اس کی آزاد مرضی اور رضامندی کے بغیر"۔

مزید دیکھیے
-----------

* زنا

حوالہ جات
---------

1. ↑  Mohammad Omar Farooq (2013)۔ Toward Our Reformation: From Legalism to Value-Oriented Islamic Law and Jurisprudence (بزبان انگریزی)۔ International Institute of Islamic Thought (IIIT)۔ صفحہ: 228۔ ISBN 978-1-56564-371-0۔ اخذ شدہ بتاریخ 16 اکتوبر 2020  تحقق من التاريخ في: `|access-date=` (معاونت)
2. ↑  Hajed A. Alotaibi (2020)۔ Minors' Crimes in Saudi Arabia: An Analytical Study on the Saudi Juvenile Justice (بزبان انگریزی)۔ Cambridge Scholars Publishing۔ صفحہ: 125۔ ISBN 978-1-5275-4616-5۔ اخذ شدہ بتاریخ 16 اکتوبر 2020  تحقق من التاريخ في: `|access-date=` (معاونت)
3. ↑  Mohammad Hashim Kamali۔ Crime and Punishment in Islamic Law: A Fresh Interpretation۔ اوکسفرڈ یونیورسٹی پریس۔ صفحہ: 67